Diari Oficial de la Generalitat Valenciana


Sumari del DOGV 3488, del 05-05-1999 (1999/2888)

RESOLUCIÓ de 25 de febrer de 1999, de la Direcció General d'Indústria i Energia per la qual s'atorga un perímetre de protecció de les aigües minerals naturals del brollador la Nostra Senyora de l'Avellà, situat al terme municipal de Catí (Castelló).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3488

Data del DOGV
:   05-05-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/2888


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 25 de febrer de 1999, de la Direcció General d'Indústria i Energia per la qual s'atorga un perímetre de protecció de les aigües minerals naturals del brollador la Nostra Senyora de l'Avellà, situat al terme municipal de Catí (Castelló). [1999/2888]
  
Vista la sol·licitud de perímetre de protecció per al brollador la Nostra Senyora de l'Avellà, terme municipal de Catí (Castelló), formulada el dia 17 de desembre de 1993 per l'Ajuntament de Catí, davant del Servei Territorial d'Indústria i Energia de Castelló.
  
Vist que les aigües del dit brollador van ser declarades d'utilitat pública per mitjà del Reial Decret Llei de 24 d'abril de 1928 i que proveïx una planta embotelladora propietat de l'Ajuntament de Catí, inscrita en el Registre Industrial del Servei Territorial d'Indústria i Energia de Castelló.
  
Atés que la sol·licitud de perímetre de protecció s'ha sotmés a informació pública sense que en eixe període de temps s'hi haja formulat cap oposició.
  
Vist que amb data 29 de maig de 1996, l'Institut Tecnològic Geominer d'Espanya emet informe favorable de la designació del perímetre de protecció sol·licitat.
  
Vist que la Unitat d'Energia i Mines del Servei Territorial d'Indústria i Energia de Castelló ha emés informe favorable, traslladat el dia 21 de setembre de 1994 pel director territorial.
  
Vista l'autorització de canvi de denominació d'aigua mineromedicinal a aigua mineral natural que consta en els registres de la Direcció General de Salut Pública de la Conselleria de Sanitat i Consum, i també l'escrit d'aquella Direcció General de data 25 de març de 1998.
  
Vistos la Llei de Mines de 21 de juliol de 1973 i el Reglament General per al Règim de la Mineria de 25 d'agost de 1978.
  
Vist el Reial Decret 1.164/1991, de 22 de juliol, pel qual s'aprova la Reglamentació tecnicosanitària per a l'elaboració, la circulació i el comerç d'aigües de beguda envasada.
  
Esta Direcció General d'Indústria i Energia, resol:
  
Atorgar un perímetre de protecció de les aigües minerals naturals del brollador la Nostra Senyora de l'Avellà, terme municipal de Catí, província de Castelló, el qual queda delimitat pels següents vèrtexs, indicats en coordenades U.T.M., el·lipsoide internacional de Hayford, i longituds referides al meridià de Greenwich, datum europeu:
  
Vèrtex Longitud(X) Latitud(Y)
  
1 (Pp) 872.466 4.486.000
  
2 050.928 4.486.475
  
3 753.822 4.488.475
  
4 976.879 4.487.950
  
Contra esta resolució que no posa fi a la via administrativa podrà interposar-se un recurs ordinari davant del conseller d'Ocupació, Indústria i Comerç, en el termini d'un mes comptat a partir del dia de la notificació de la present resolució, de conformitat amb allò que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.